# name
La selecció natural, enxampada in fraganti

# metadata.dc.description.abstract[].value
L'evolució de les espècies és un fet que s'observa a la natura. Els canvis evolutius que afecten la morfologia dels organismes es poden detectar fàcilment quan s'analitzen períodes llargs de temps, però sovint costa reconèixer-los en períodes més curts. També acostuma a ser complicat associar aquests canvis a gens concrets i a factors de selecció específics, especialment quan s'estudien espècies complexes com els vertebrats, atès que sovint hi ha diversos gens que actuen sobre una mateixa característica. L'investigador Jon Slate i els seus col·laboradors, de diverses universitats i centres de recerca anglesos i holandesos, han observat l'existència de canvis evolutius recents en el bec de les mallerengues carboneres angleses ( Parus major ), i els han pogut relacionar amb mutacions concretes i també amb factors de selecció específics.

# metadata.dc.rights[].value
(c) Edició de Premsa Periòdica Ara, 2017

# metadata.dc.source[].value
Divulgació i Premsa (Genètica, Microbiologia i Estadística)

# metadata.dc.title[].value
La selecció natural, enxampada in fraganti